OpenLLM-France/wikimedia huggingface dataset:
# Xivelutx

El Xivelutx, o també Xivélutx o Xevelutx (en rus: Шивелуч o Шевелуч; en transliteració internacional: Shiveluch) és un volcà de Rússia. Situat a la península de Kamtxatka, és un dels volcans més grans i més actius d'aquesta regió russa. Constantment en erupció, emet al voltant de 0,015 quilòmetres cúbics de magma cada any, la qual cosa provoca freqüents i grans allaus calentes i la formació d'una cúpula de lava al seu cim.
Les emissions de cendres del volcà interrompen ben sovint el trànsit aeri que connecta els continents asiàtic i nord-americà com ara l'11 d'abril del 2023 quan va originar el núvol de cendra més gran de les darreres dècades.

## Geografia

El Xivelutx, un estratovolcà, que pertany al grup de volcans Kliutxevskaia, se situa al centre de Kamtxatka a 84km al nord-oest del poble d'Ust-Kamtxatsk. La població més propera al volcà és Kliutxí, que es troba a 50km de la muntanya. L'assentament és prou petit com per evacuar-se ràpidament en cas d'una erupció important.
El volcà culmina a 3.307 metres sobre el nivell del mar a Stari Xivelutx (en rus: Старый Шивелуч, que significa el "vell Xivelutx").

## Galeria

* Activitat del volcà el 6 de novembre del 2012
* La signatura de calor d'un flux piroclàstic del Xivelutx al gener del 2011
* Aquesta imatge de satèl·lit de colors falsos ensenya les romanalles d'un flux piroclàstic intens sobre els pendents del Xivelutx.
* Activitat el 7 de setembre del 2010
* Activitat el 13 de febrer de 2010
* Activitat el 3 d'octubre de 2009
* Activitat el 9 de maig de 2004
* Activitat (punt vermell) el 17 de setembre de 2002
* El Xivelutx deixa anar una fumaguera fina de vapor

## Referències

* ↑ «Holocene Eruptive History of Shiveluch Volcano, Kamchatka Peninsula, Russia». Geophysical Monograph Series, vol. 172, 2007, pàg. 263-282. DOI: 10.1029/172GM19.
* ↑ «El volcà Xivelutx origina el núvol de cendra més gran d’aquestes darreres dècades». Vilaweb, 12-04-2023. [Consulta: 15 abril 2023].
* 1 2 «El volcà Kamtxatka Shiveluch va emetre una columna de cendra de 7 km». Vesti.ru, 27-04-2009. [Consulta: 20 setembre 2009].
* ↑ «Klyuchi:Russia». Geographic.org. [Consulta: 3 abril 2011].
# August Rei

August Rei (22 de març de 1886 - Estocolm, 29 de març de 1963) fou un polític socialdemòcrata d'Estònia. Va néixer a Pilistvere, Parròquia de Kõo, al Comtat de Viljandi.

## Referències

* ↑ «August Rei sünd» (en estonian). Histrodamus. Arxivat de l'original el 7 novembre 2017. [Consulta: 8 juny 2013].
* ↑ A biography of August Rei
# Charles Walters

Charles Walters (Brooklyn, Nova York, 11 de novembre de 1911 − Malibú, Califòrnia, 13 d'agost de 1992) fou un director de cinema estatunidenc. Va estudiar a la Universitat de Califòrnia del Sud, Los Angeles. Destaca per dirigir els musicals d'Esther Williams que implicaven seqüències de natació i submarinisme, com Dangerous When Wet, així com uns quants musicals protagonitzats per Leslie Caron, com Gigi (on no surt als crèdits) i Lili. També va dirigir remakes musicals, incloent-hi Alta societat , un remake de The Philadelphia Story (1940), i Bundle of Joy, un remake de Mare per força (1939). Walters també va dirigir l'últim emparellament de Fred Astaire i Ginger Rogers, The Barkleys of Broadway, així com Cary Grant a l'última pel·lícula de l'actor Walk, Don't Run. Walters va morir d'un càncer de pulmó als 71 anys. Segons el llibre de William J. Mann, Behind the Screen, Walters era gai.

## Filmografia

* 1947: Good News
* 1948: Easter Parade
* 1949: The Barkleys of Broadway
* 1950: Summer Stock
* 1951: Three Guys Named Mike
* 1951: Texas Carnival
* 1952: The Belle of New York
* 1953: Lili
* 1953: Dangerous When Wet
* 1953: Torch Song
* 1953: Easy to Love
* 1955: The Glass Slipper
* 1955: The Tender Trap
* 1956: Alta societat (High Society)
* 1957: Don't go near the water
* 1959: Ask Any Girl amb David Niven, Shirley MacLaine
* 1960: Please Don't Eat the Daisies
* 1960: Cimarron (no surt als crèdits)
* 1961: Two Loves
* 1962: Billy Rose's Jumbo
* 1964: The Unsinkable Molly
* 1966: Walk Don't Run

## Guardons
### Nominacions

* 1954. Oscar al millor director per Lilí
* 1959. Os d'Or per Ask Any Girl
* 1961. Os d'Or per Two Loves

## Referències

* ↑ «Charles Walters, 68, Dancer Who Became Film Director». New York Times, 25-08-1982.
# Panòplia

La paraula panòplia significa 'col·lecció d'armes'. Aquesta paraula ve del grec πανοπλία, panoplía, composta per pan ('tot'), i hóplon ('armes en general' o 'escut'). Teòricament, la paraula significaria un 'recull de totes les armes'.
Una panòplia és una vestimenta composta per l'armadura, en el cas de l'hoplita està composta per l'escut (aspis), la cuirassa (Thorax), la ventrera (epibraxiōníon), el casc (Koris), la musclera (paramēridion), la gambera (knemis), la turmellera (episphýrion), la protecció de l'avantbraç (epipēkhýon), la protecció del peu (epipodíon) juntament amb l'espasa (xifos) i la llança (dori). La panòplia de l'hoplita podia arribar a pesar uns 35 kg.
Aplicat a les armadures de dates més tardanes, la panòplia no s'usa fins a la fi del segle xvi i primeria del segle xvii, per a referir-se a la indumentària de blindatge per a cobrir tot el cos.
Com que la panòplia és un conjunt de diversos elements, aquesta paraula ara significa també 'qualsevol col·lecció impressionant'.

## Referències

* ↑ Heròdot, Història, traducció i notes de Carles Scharder, Madrid: Editorial Gredos, ISBN 84-249-3482-2, p. 134 n. 152
# Pao cai

El Pao cai és un tipus de confit, normalment de col de cabdell que es troba en la gastronomia xinesa i molt especialment a la de Sichuan. Tot i que aquest plat és més comú a la zona nord-occidental, existeix una forma única de pao cai anomenada suan cai, que prové del nord-est de la Xina.
Aquest plat xinès és molt semblant al kimchi coreà (que se sol anomenar "Han Guo pao cai" en xinès), tant pel que fa a contingut com pel que fa a preparació, si bé tendeix a més ser dolç i àcid que no especiat. És habitual menjar-ho amb arròs congee com a esmorzar.
El gust i modalitat de producció fluctua notablement entre les diverses regions xineses on es prepara.
# Pao-yü (cràter)

Pao-yü és un cràter de l'asteroide del tipus Amor (433) Eros, situat amb el sistema de coordenades planetocèntriques a -73.2 ° de latitud nord i 105.6 ° de longitud est. Fa un diàmetre de 0.8 km. El nom va ser fet oficial per la UAI l'any 2003 i fa referència a Pao-yü, amant de Tai-yü de la novel·la xinesa El somni del pavelló vermell, de Cao Xueqin (la Xina, 1929).

## Referències

* ↑ "Pao-yü (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Paquita Martín

Paquita Martín (Catalunya?, 10 d'agost de 1957) és una exjugadora de voleibol catalana.
Col·locadora, jugà amb el Club Medina de Barcelona amb el qual es proclamà campiona de Lliga (1974-75). Posteriorment, competí amb el Club Voleibol Cornellà, amb les seves diferents denominacions, on arribà a ser-ne la capitana. Durant la seva trajectòria esportiva, guanyà gran part dels títols de l'entitat destacant tres Lligues (1979-80, 1981-82, 1984-85), tres Copes de la Reina (1982, 1984, 1985) i dues Lligues catalanes:(1982-83, 1983-84). Es retirà al final de la temporada 1984-85 i, dos anys més tard, rebé un homenatge del Reial Club Deportiu Espanyol de Barcelona per la seva trajectòria esportiva al club.

## Palmarès

* 4 Lligues espanyoles de voleibol femenina: 1974-75, 1979-80, 1981-82, 1984-85
* 3 Copes espanyoles de voleibol femenina: 1982, 1984, 1985
* 2 Lligues catalanes de voleibol femenina: 1982-83, 1983-84

## Referències

* ↑ «Paquita Martín». Enciclopèdia de l'esport català. Barcelona: Grup Enciclopèdia Catalana.
* ↑ Gallén, Carles. «Un Español "triomfant"» (en castellà). Mundo Deportivo, 12-06-1985. [Consulta: 4 juliol 2023].
* ↑ Miedes, José Mª. «1-3: ¡Que tormento!» (en castellà). Mundo Deportivo, 05-04-1987. [Consulta: 4 juliol 2023].
# Oued El Makhazine

Oued El Makhazine (en àrab واد المخازن, Wād al-Maẖāzin; en amazic ⵡⴰⴷ ⵍⵎⴰⵅⴰⵣⵉⵏ) és una comuna rural de la província de Kénitra, a la regió de Rabat-Salé-Kenitra, al Marroc. Segons el cens de 2014 tenia una població total de 7.266 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Oxidació tèrmica

En la microfabricació, l'oxidació tèrmica és una manera de produir una fina capa d'òxid (generalment diòxid de silici) a la superfície d'una oblia. La tècnica obliga un agent oxidant a difondre's a l'oblia a alta temperatura i reaccionar amb ella. El model de Deal-Grove prediu sovint la taxa de creixement de l'òxid. L'oxidació tèrmica es pot aplicar a diferents materials, però més comunament implica l'oxidació de substrats de silici per produir diòxid de silici.

## Referències

* ↑ Liu, M.; etal Theoretical and Applied Mechanics Letters, 6, 5, 2016, pàg. 195–199. DOI: 10.1016/j.taml.2016.08.002 [Consulta: free].
* ↑ «Thermal Oxidation - an overview | ScienceDirect Topics» (en anglès). https://www.sciencedirect.com.+[Consulta: 4 juliol 2022].
# Paracyprichromis nigripinnis

Paracyprichromis nigripinnis és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 11 cm de longitud total.

## Alimentació

Menja zooplàncton.

## Hàbitat

És una espècie de clima tropical entre 23 °C-25 °C de temperatura.

## Distribució geogràfica

Es troba a Àfrica: llac Tanganyika.

## Referències

* 1 2 3 «Paracyprichromis nigripinnis» (en anglès). FishBase. Froese, Rainer; Pauly, Daniel (editors).
* ↑ Maréchal, C. i M. Poll, 1991. Paracyprichromis. p. 353-354. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Konings, A., 1988. Tanganyika cichlids. Verduijn Cichlids & Lake Fish Movies, Zevenhuizen, Països Baixos. 272 p.
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.

## Enllaços externs

* AQUATAB
# Partit Social Demòcrata Foral

El Partit Social Demòcrata Foral va ser un partit polític espanyol d'àmbit regional navarrès actiu durant la Transició.
Va ser creat en l'estiu de 1976 per Jaime Ignacio del Burgo a partir de dues associacions preexistents, Causa Ciudadana i Acción Social Democrática, i inscrit en el registre de partits polítics del Ministeri de l'Interior el 21 de febrer de 1977, presentant-se en societat al març d'aquest any. Formaven el seu comitè executiu Jaime Ignacio del Burgo, president, Juan Cruz Alli, Javier Hervada, Marisa Abril i Jesús Tanco. Un altre militant que posteriorment assoliria renom va ser Javier Gómara.
El PSDF era membre federat del Partit Social Demòcrata de Francisco Fernández Ordóñez i Rafael Arias Salgado va constituir a Navarra, juntament amb el Partit Demòcrata Liberal de Jesús Aizpún la coalició Unió de Centre Democràtic, que es va presentar a les eleccions generals de 1977 obtenint tres escons i tres senadors (entre ells, el president del partit, Del Burgo). En transformar-se la UCD en partit polític en 1978, el PSDF va desaparèixer.

## Referències

* ↑ Problemas en la actuación de partidos no legalizados El País, 22 de febrer de 1977.
* ↑ «Archivo Linz de la Transición Española. Instituciones». Arxivat de l'original el 2007-09-27. [Consulta: 23 novembre 2014].

## Enllaços externs

* Entrada del Partido Social Demócrata Foral a l'Enciclopedia Digital Ilustrada del País Vasco - "Auñamendi".
# Pablo Lluch

Pablo Lluch (Sevilla, 1998) és un músic, compositor, creador de formats audiovisuals i enginyer de programari. Va estudiar violí, piano i composició durant 8 anys al conservatori i ha compost i produït musicals per a Candileja Producciones, amb nominacions als Premis de Teatre Musical d’Espanya. També ha participat en la producció musical i arranjaments de la gira 2023 de Soraya Arnelas, és semifinalista en les Competicions Nacionals del Regne Unit d’A Cappella i és el director musical i pianista de la banda COLET. Com a creador de contingut musical, ha aconseguit més milions de visualitzacions a les xarxes socials musicalitzant mems, fent covers en diferents estils musicals i mostrant processos de producció i composició.
Lluch forma part del professorat de l'Acadèmia d'Operación Triunfo 2023 com a coach vocal.

## Referències

* ↑ Casar, Cristina Gómez del. «Pablo Lluch, de ingeniero de software a rey de las versiones en Tik Tok» (en espanyol europeu), 20-04-2023. [Consulta: 7 desembre 2023].
* ↑ «Pablo Lluch» (en anglès). [Consulta: 7 desembre 2023].
* ↑ «El tiktoker sevillano Pablo Lluch viraliza su versión de la canción 'vendetta' de Shakira» (en castellà). [Consulta: 7 desembre 2023].
# Partit Popular Demòcrata Cristià

Partit Popular Demòcrata Cristià ¨(PPDC) fou un partit polític centrista d'orientació demòcrata cristiana, fundat el 1977 per Fernando Álvarez de Miranda, Iñigo Cavero i Oscar Alzaga. El 1977 se fusionà amb Unió Democràtica Espanyola per a formar el Partit Demòcrata Cristià, que el 1978 es va integrar en la Unió de Centre Democràtic.
# Partit Popular Eslovè

El Partit Popular Eslovè (eslovè: Slovenska ljudska stranka) és un partit polític d'Eslovènia. El seu cap és Bojan Šrot. Va ser fundat el 1988 sota el nom de la Lliga Agrícola Eslovena (Slovenska Kmečka zveza) com a primer partit democràtic d'Eslovènia, i la seva fundació marca l'inici del procés de democratització anomenat "Primavera Eslovena", que va continuar amb l'Afer JBTZ, la victòria de la coalició DEMOS a les primeres eleccions democràtiques de 1990 i la proclamació de la independència d'Eslovènia el 1991. El 1990 va canviar el nom a Lliga Agrícola Eslovena - Partit Popular i el 1992 va assumir el nom històric de Partit Popular Eslovè, a la qual també rep el dret legal a utilitzar aquest nom després de la històrica unificació amb la Democràcia Cristiana Eslovena de Lojze Peterle el 2000.
A les eleccions legislatives de 3 d'octubre de 2004, el partit va obtenir el 6,8% dels vots popualrs i 7 dels 90 escons. A les eleccions de 2008 va obtenir 5 escons en coalició amb el Partit dels Joves d'Eslovènia

## Resultats electorals
### Assemblea Nacional

| Any | Líder | Vots | % | Escons | +/– | Govern |
| 1990 | Ivan Oman | 135,808 | 12.55 (#4) | 11 / 90 | Nou | Coalició |
| 1992 | Marjan Podobnik | 103,300 | 8.69 (#5) | 10 / 90 | 1 | Oposició |
| 1996 | Marjan Podobnik | 207,186 | 19.38 (#2) | 19 / 90 | 9 | Oposició 1996-1997 |
| 1996 | Marjan Podobnik | 207,186 | 19.38 (#2) | 19 / 90 | 9 | Coalició 1997-2000 |
| 2000 | Franc Zagožen | Coalició amb el SKD | Coalició amb el SKD | 9 / 90 | 10 | Coalició 2002-2004 |
| 2000 | Franc Zagožen | Coalició amb el SKD | Coalició amb el SKD | 9 / 90 | 10 | Oposició 2004 |
| 2004 | Janez Podobnik | 66,032 | 6.82 (#5) | 7 / 90 | 2 | Coalició |
| 2008 | Bojan Šrot | Coalició amb el SMS | Coalició amb el SMS | 5 / 90 | 2 | Oposició |
| 2011 | Radovan Žerjav | 75,311 | 6.83 (#6) | 6 / 90 | 1 | Coalició 2011-13 |
| 2011 | Radovan Žerjav | 75,311 | 6.83 (#6) | 6 / 90 | 1 | Oposició 2013-14 |
| 2014 | Franc Bogovič | 34,548 | 3.95 (#8) | 0 / 90 | 6 | Extraparlamentari |
| 2018 | Marjan Podobnik | 23,329 | 2.62 (#10) | 0 / 90 | = | Extraparlamentari |
| 2022 | Marjan Podobnik | Coalició amb el PoS | Coalició amb el PoS | 0 / 90 | = | Extraparlamentari |

### Parlament Europeu

| Any | Vots | % | Escons | +/– |
| 2004 | 36,662 | 8.4 (#5) | 0 / 7 | |
| 2009 | 16,602 | 3.6 (#7) | 0 / 8 | = |
| 2014 | Coalició amb Nova Eslovènia | Coalició amb Nova Eslovènia | 1 / 8 | 1 |
| 2019 | Coalició amb Partit Democràtic Eslovè | Coalició amb Partit Democràtic Eslovè | 1 / 8 | = |
| 2024 | 48,343 | 7.2 (#6) | 0 / 9 | 1 |
# Partícula massiva d'interacció feble

En astrofísica i física de partícules, les WIMP o Weakly Interacting Massive Particles (partícules massives d'interacció dèbil) serien unes partícules teòriques que interaccionarien molt feblement amb la matèria ordinària (nucleons, electrons) i que formarien part de l'anomenada matèria fosca. Aquestes partícules només interaccionarien mitjançant la interacció feble i la força gravitatòria, produint aquesta última efectes globals en un sistema, però sense conseqüències locals. Les interaccions febles i gravitatòries únicament, associades a una partícula de massa important, de l'ordre d'un nucli atòmic, aportarien una solució creïble al problema que representa la hipotètica matèria fosca. Existeixen partícules reals al Model Estàndard que també interaccionen únicament mitjançant la interacció gravitatòria i feble, els neutrins, però aquests són massa lleugers i sols explicarien una part petita de la matèria fosca.
Diverses versions de teories supersimètriques contenen noves partícules pesants (LSP, com el neutralí) amb característiques consistents amb les esperades per a la matèria fosca. Mitjançant acceleradors de partícules com el Tevatró o l'LHC es tracta de provar la seua existència.

## Referències

* ↑ Gianfranco Bertone, Dan Hooper, Joseph Silk. Particle Dark Matter: Evidence, Candidates and Constraints, 2004.
# Peretítxikha

Peretítxikha (en rus: Перетычиха) és un poble del krai de Primórie, a l'Extrem Orient de Rússia, que en el cens del 2010 tenia 235 habitants.

## Referències

* ↑ Погода в Перетычихе
# Pascal Bomati

Pascal Bomati, nascut el 13 d'octubre de 1973 a Perpinyà, és un jugador francès de rugbi a 13 i de rugbi a 15.
Obridor, centre o extrem al rugbi a 13, va optar el 1997 pel rugbi a 15 on juga gairebé exclusivament a l'ala (1,71 m per a 80 kg).

## Carrera en Rugbi a XIII
### Club

* XIII de Català
* París Saint-Germain XIII

### Selecció francesa

* Internacional

## Carrera en Rugbi a XV
### Club

* CA Brive 1997-1999
* Secció paloise 1999-2002
* USAP Perpinyà 2002-2007

## Palmarès
### Al club

* Vencedor de la copa d'Europa 1997 amb Briva la Galharda.
* Vencedor de l'Escut europeu 2000 amb Pau.
* Finalista de la Copa d'Europa 2003 amb Perpinyà.
* Finalista del Top 16 2004 amb l'USAP.

### A la selecció nacional

* Internacional rugbi a 7
* Internacional França A: 1 selecció el 2005 (Itàlia A).
# Pericoma coei

Pericoma coei és una espècie d'insecte dípter pertanyent a la família dels psicòdids que es troba a Àsia: el Nepal.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species (anglès)
# Patrici de Sant Saba

Patrici de Sant Saba (en llatí Patricius, en grec Πατρίκιος) fou un escriptor religiós grec esmentat com a traductor de vuitanta-set sermons (Sermones Ascetici) que figuren a l'obra d'Isaac de Síria, bisbe de Nínive al segle vi, que porta per títol de Του̂ ἐν ἁγίοις πατρὸς ἡμα̂ν ̓Αββα̂ ̓Ισαὰκ Σύρου καὶ ἀναχωρητου̂ του̂ γενομένου ἐπισκόπου τη̂ς φιλοχρίστου πόλεως Νινευὶλόγοι ἀσκητικοὶ, εύρεθέντες ὑπὸ τω̂ν ὑσίων πατέρων ἡμω̂ν του̂ ̓Αββα̂ Πατρικίου καὶ του̂ ̓Αββα̂ ̓Αβραμίου τω̂ν φιλοσόφων καὶ ἡσυχαστω̂ν ἐν τῃ̂ λαύρᾳ του̂ ἐν ἀγίοις πατρὸς ἡμω̂ν Σάββα, i en llatí Sancti Patris Nostri Abbatis Isaaci Suri et Anachoretae, qui fuit Episcopus urbis Christi amantis Nineue, Sermones ascetici, reperli a sanclis patribus nostris Abbate Patricio et Abbate Abramio supientiae Christianae et quicti monaslicae deditis in Laura (sive Monasterio) Sancti Patris nostri Sabbie.
El manuscrit conté els 87 sermons de contingut ascètic d'Isaac de Síria que Patrici va traduir del text original siríac, encara que sembla que hi van intervenir també altres traductors.

## Referències

* ↑ 8.Patricius of St. Saba a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 137
# Patricia Adriani

María Asunción García Moreno, coneguda artísticament com a Patricia Adriani (Madrid, 2 de juny de 1958), és una actriu espanyola.

## Biografia

El seu debut en la pantalla gran té lloc en 1977, època d'auge comercial del cinema eròtic i de destape, del qual és rostre habitual en els començaments de la seva carrera, passant després a intervenir en projectes més elaborats i pròxims al cinema d'autor com Dedicatoria, de Jaime Chávarri; Sus años dorados, d'Emilio Martínez Lázaro o El Nido, de Jaime de Armiñán.
El 1984 apareix a Las bicicletas son para el verano, novament a les ordres de Jaime Chávarri i a Últimas tardes con Teresa, de Gonzalo Herralde, a més d'encarnar a la princesa d'Éboli en la producció televisiva Teresa de Jesús, protagonitzada per Concha Velasco. Lulú de noche i Guarapo són també treballs d'aquesta època.
Amb posterioritat va disminuint la seva activitat professional, destacant les seves interpretacions en les sèries de televisió Calle nueva (1997-1998), La virtud del asesino (1998) i Nada es para siempre (1999-2000) i en teatre (Retorno al hogar (1994), de Harold Pinter).

## Premis

* 25a edició dels Premis Sant Jordi de Cinematografia a la millor interpretació en pel·lícula espanyola per Dedicatoria, Sus años dorados i El Nido (1980).

## Referències

* ↑ Patricia Adriani y cómo la atrapó el morbo del destape, Libertad Digital, 2 de juny de 2019
* ↑ «Juanjo Menéndez vuelve al teatro con 'Retorno al hogar', de Harold Pinter». El País, 26-10-1994.
* ↑ Los XXV Sant Jordi, con amor y sin calor, 25 d'abril de 1981

## Enllaços externs

* Fitxa de Patricia Adriani a ElDoblaje.
* Patricia Adriani a cine.com
* Patricia Adriani a themoviedb.org
# Patrici de Màlaga

Patrici (Màlaga?, segle iii - Gàl·lia, 16 de març de 307) va ésser un eclesiàstic hispanoromà, primer bisbe de Màlaga. Figura com a bisbe de Màlaga a les actes del Concili d'Elvira, a Granada, dels anys 300 i 313, on va anar acompanyat de sacerdots de Teba, Ronda la Vieja i Alhaurín el Grande. El concili va servir per impulsar el cristianisme a la regió, assolint un bon nombre de conversions. Va exercir l'apostolat durant el govern de l'emperador Dioclecià, que va ordenar perseguir els cristians; entre els màrtirs de llavors a Màlaga, va haver-hi els sants patrons Ciríac i Paula. Patrici va ésser perseguit i va haver de fugir, arribant a les Gàl·lies, on va morir el 16 de març del 307. Fins al 579 no torna a haver-hi un bisbe a Màlaga. El papa Gregori XVI va decretar-ne el culte públic.

## Bibliografia

* Diócesis de Málaga. San Patricio.
# Periodisme d'investigació

El periodisme d'investigació és la tasca de mostrar qüestions que s'han intentat amagar, tant si aquesta ocultació ha estat de manera deliberada per algú en una posició de poder, com si ha estat de manera accidental, darrere oceans de dades o circumstàncies que en dificulten la comprensió. És una activitat que requereix la utilització de fonts i documents públics i secrets. Acceptant que el periodisme convencional és reactiu o passiu, en el sentit que depèn principalment o exclusiva del material produït per fonts oficials polítiques o econòmiques, el periodisme d'investigació és actiu perquè depèn de material generat a partir de la iniciativa del propi periodista. El periodisme d'investigació també té un component de voluntat de canviar el món.
L'origen del periodisme d'investigació es pot situar a la dècada de 1960 als Estats Units, quan es posà en qüestió el periodisme tradicional per la seva proximitat al poder. El cas Watergate de la dècada de 1970 és una de les fites del periodisme d'investigació.

## Referències

* 1 2 3 4 Lee Hunter i Hanson, 2013, p. 7-12.
* ↑ Chillón, 1993, p. 127.
* ↑ Chillón, 1993, p. 209.

## Bibliografia

* Lee Hunter, Mark; Hanson, Nils. «Què és el periodisme d'investigació?». A: Unesco. La investigación a partir de historias. Manual para periodistas de investigación [La investigació a partir d'històries. Manual per a periodistes d'investigació] (en castellà), 2013. ISBN 972-92-3-304189-9 [Consulta: 4 juny 2015].
* Chillón, Lluís Albert. Literatura i periodisme: literatura periodística i periodisme literari en el temps de la post-ficció. Universitat de València, 1993. ISBN 978-84-7908-105-8.